Το κατάλυμα είναι πολύ ωραίο και οι φωτογραφίες μάλλον το αδικούν. Μεγαλύτερο προνόμιό του η άμεση πρόσβαση (με τα πόδια στα 50 μέτρα χωρίς να περνάς δρόμο) στη θάλασσα σε μία από τις κατά το δυνατόν πιο απάνεμες παραλίες του νησιού (φυσούσε παντού συνέχεια όπως είναι γνωστό για την Τήνο.) Οι χώροι είναι άνετοι, η ύπαρξη κουζίνας σημαντική. Είναι πολύ δροσερό και δεν ανάψαμε σε έξι μέρες (25-31 Ιουλίου) καθόλου κλιματιστικό. Το βράδυ απολαμβάνεις τον ύπνο λόγω της δροσιάς και της ησυχίας που υπάρχει. Ταυτόχρονα έχει όμορφη θέα ενώ η απόσταση από τη Χώρα δεν είναι μεγάλη. Η ύπαρξη ταβέρνας σε κοντινή απόσταση είναι θετική. Θετική επίσης η ύπαρξη θέσης για το αυτοκίνητο, αν και χωρίς σκιά, ενώ η είσοδος-έξοδος από το οικόπεδο ελαφρώς δύσκολη για μεγάλο αυτοκίνητο. Το μόνο αρνητικό ότι θα περιμέναμε μεγαλύτερη προσοχή στην καθαριότητα πριν το παραλάβουμε. Συμπερασματικά λαμβάνοντας υπόψη και το κόστος, θα το επιλέγαμε ξανά.